ตะลุยฟุตบอลโลก : โรด ทู ลิทัวเนีย
จับสลากแบ่งสายกันไปแล้วเมื่อปลายสัปดาห์ที่ผ่านมา สำหรับศึก AFC Futsal Championship 2020 หรือ ฟุตซอลชิงแชมป์เอเชีย รอบสุดท้าย ซึ่งจะระเบิดขึ้นระหว่างวันที่ 26 ก.พ.-8 มี.ค.ปีหน้า 2563 ที่ประเทศเติร์กเมนิสถาน,โดยวงรอบของเกมชิงแชมป์ทวีปในคราวนี้ มันสำคัญตรงที่การชิงโควตา 5 ที่นั่งตัวแทนเอเชีย ไปลุยแข้งฟุตซอลชิงแชมป์โลก 2020 ที่ลิทัวเนีย ในเดือน ก.ย.,ผลการจับติ้ว ปรากฏว่า ทีมโต๊ะเล็กไทย โป๊ะเชะ จับไปอยู่ในกลุ่มดี ร่วมกับ ,อิหร่าน (แชมป์เก่า), ซาอุดีอาระเบีย และเกาหลีใต้ ,สายอย่างนี้ ถ้าเป็นฟุตบอล 11 คน ก็ต้องบอกว่า เอวัง ด้วยประการฉะนี้,แต่นี่เป็น ,ฟุตซอล, ที่ไทยแลนด์ของเรา ถือเป็น ,เต้ย, ในเอเชียมานมนานกาเล และตีตั๋วไปฟุตซอลโลก รอบสุดท้าย ติดต่อกันมาแล้ว 5 สมัย ตั้งแต่ปี 2000 หรือเกือบ 2 ทศวรรษโน่น,ดังนั้น ความคาดหวังของคอลูกหนังไทยจึงไม่มีอย่างอื่น นอกจากต้องการเห็นทีมโต๊ะเล็กช้างศึกไปชูธงไตรรงค์ในศึกเวิลด์คัพให้ได้อีกคำรบ,และเมื่อมองเส้นทางกันคร่าวๆแล้ว เชื่อว่ารอบแรกเราน่าจะเป็นรองแค่อิหร่านชาติเดียว,ถ้าผ่านเข้ารอบ 8 ทีมไปได้ ก็มีสิทธิโคจรไปเจองานหินกับอุซเบกิสถาน อดีตรองแชมป์เอเชีย 4 สมัย,ซึ่งนี่แหละคือเกมตัดเชือกชิงเก้าอี้สู่ฟุตซอลโลก ที่เราต้อง, น้ำลายเหนียวคอ, อย่างแท้จริง,ก็เอาใจช่วยกันเต็มที่ครับ กับการเตรียมทีมฟุตซอลไทยในช่วงอีก 2 เดือนเศษที่เหลือ,เชื่อว่ากุนซือชาวสเปน ,โฆเซ มาเรีย เมนเดส ปูลปิส, กับ ,บิ๊กป๋อม อดิศักดิ์ เบ็ญจศิริวรรณ, ประธานพัฒนาฟุตซอล คงจะรู้ตัวดีว่าภารกิจ ,โรด ทู ลิทัวเนีย, ครั้งนี้ พวกเขาจะพลาดไม่ได้เด็ดขาด,ดังนั้นการทำการบ้านเตรียมทีมโต๊ะเล็กไทยให้พร้อมและแข็งแกร่งมากที่สุดสำหรับศึกใหญ่ที่รออยู่จึงเป็นสิ่งที่ดีที่สุด,โดยระหว่าง 11–15 ธ.ค.นี้ แข้งฟุตซอลช้างศึก มีคิวลงลับแข้ง ในฟุตซอล 4 เส้า รายการยิ่งใหญ่ PTT Thailand Five 2019 ที่เทอร์มินอลฮอลล์ ศูนย์การค้าเทอร์มินอล 21 เมืองย่าโม โคราช,ซึ่งนักเตะโต๊ะเล็กของเรา ที่มีดีกรีเป็นแชมป์เก่าเมื่อปีที่แล้ว มีโปรแกรมปะทะเกือกกับ 3 ชาติชั้นนำ ดังนี้,พุธที่ 11 ธ.ค. ไทยพบโอมาน เวลา 15.15 น.,ศุกร์ที่ 13 ธ.ค. ไทยพบกัวเตมาลา เวลา 15.15 น.,และปิดท้าย อาทิตย์ที่ 15 ธ.ค.ไทยพบ เวียดนาม เวลา 15.00 น.,ไทยรัฐทีวี เอชดี ช่อง 32 จะถ่ายทอดให้ลุ้นเชียร์กันถึงบ้านทุกนัด,ส่วนแฟนบอลที่อยากไปชมเกมฟาดแข้งที่สนาม บัตรราคา 70 และ 100 บาท รายได้หลังหักค่าใช้จ่าย มอบให้สมาคมกีฬาจังหวัดนครราชสีมา,ชั่วโมงนี้ถ้าดูทีมชาติสนามใหญ่แล้วมันเสียอารมณ์ทั้งปีทั้งชาติ,ลองเปลี่ยนมาเชียร์ทีมโต๊ะเล็กช้างศึกดูมั่งก็ได้,รับรองไม่มีผิดหวัง,บี บางปะกง
จับสลากแบ่งสายกันไปแล้วเมื่อปลายสัปดาห์ที่ผ่านมา สำหรับศึก AFC Futsal Championship 2020 หรือ ฟุตซอลชิงแชมป์เอเชีย
ตะลุยฟุตบอลโลก,บี บางปะกง,ฟุตซอลไทย,โฆเซ มาเรีย เมนเดส,อดิศักดิ์ เบ็ญจศิริวรรณ,โรด ทู ลิทัวเนีย,ไทยรัฐทีวี